* Να γράψετε στο τετραδιό σας τους αριθμούς της **στήλης Α** και δίπλα το γράμμα της  **στήλης Β** που αντιστοιχεί σωστά. Στη στήλη Β υπάρχει ένα επιπλέον στοιχείο.

|  |  |
| --- | --- |
| **στήλη Α** | **στήλη Β** |
| 1. 🡨 | Α. λογικός τελεστής |
| 2. ΚΑΙ | Β. μεταβλητή |
| 3. Α>12 | Γ. εντολή εκχώρησης |
| 4. αριθμός\_παιδιών | Δ. λογική σταθερά |
| 5. <= | Ε. συγκριτικός τελεστής |
|  | ΣΤ. συνθήκη |

* Αν α=5, β=7 και γ=10, να χαρακτηρίσετε στο τετραδιό σας τις παρακάτω προτάσεις χρησιμοποιώντας μία από τις λέξεις ΑΛΗΘΗΣ ή ΨΕΥΔΗΣ.

ΠΡΟΤΑΣΗ Α: (όχι(α+2>=β)) ή β+3=γ

ΠΡΟΤΑΣΗ Β: α+2\*β<20 και 2\*α=γ

**Σ - Λ**

1. Η Λογική έκφραση: Υ Ή (ΟΧΙ Υ) είναι πάντα αληθής για κάθε τιμή της λογικής μεταβλητής Υ.
2. Η ομάδα εντολών που περιέχεται σε μια δομή επιλογής (ΑΝ) μπορεί να μην εκτελεστεί.
3. Όταν αριθμητικοί και συγκριτικοί τελεστές συνδυάζονται σε μια έκφραση, οι συγκρίσεις εκτελούνται πρώτες.
4. Οι τελεστές DIV και MOD δεν μπορούν να εφαρμοστούν σε πραγματικούς αριθμούς.
* Δίνεται το παρακάτω τμήμα αλγορίθμου:

 Ζ🡨ΨΕΥΔΗΣ

Χ🡨ΑΛΗΘΗΣ

Ψ🡨ΨΕΥΔΗΣ

Α🡨Χ ΚΑΙ (Ψ Ή Ζ)

Β🡨(ΟΧΙ Α) ΚΑΙ (ΟΧΙ Ζ)

Να γράψετε στο τετράδιο σας τις τιμές των μεταβλητών Α και Β μετά την εκτέλεση του παραπάνω τμήματος αλγόριθμου.

1. ΝΑ ΓΡΑΦΕΙ ΠΡΟΓΡΑΜΜΑ ΠΟΥ:
* να ζητάει και να παίρνει από έναν χρήστη-εργαζόμενο τις ώρες που δούλεψε και την ωριαία αποζημίωση του.
* Να υπολογίζει και να εμφανίζει τον μεικτό μισθό του.
(ώρες \* ωριαία αποζημίωση)
* Αν έχει κρατήσεις 100 ευρώ, να υπολογίσει και να εμφανίσει τον καθαρό μισθό του. (μεικτός – 100)
* Να ρωτάει με μήνυμα αν έχει πάνω από 10 έτη προϋπηρεσίας και αν η απάντηση είναι ‘NAI’ να του προστίθεται bonus 100euro στον καθαρό μισθό αλλιώς να του αφαιρείται 50euro.
* Να εμφανίζεται ο νέος καθαρός μισθός και δίπλα το μήνυμα ‘END’!

2) Μια οικογένεια κατανάλωσε **Χ**  κιλοβατώρες(KWh) ημερήσιου ρεύματος και
**Υ** κιλοβατώρες(KWh) νυχτερινού ρεύματος.
Το κόστος ημερήσιου ρεύματος είναι 0,10 ευρώ/ KWh και του νυχτερινού ρεύματος 0,08 ευρώ/ KWh.

Να δημιουργήσετε πρόγραμμα που:

* Να διαβάζει (να παίρνει από τον χρήστη) τα Χ και Υ. [1 μον.]
* Να υπολογίζει και να εμφανίζει το συνολικό κόστος της κατανάλωσης ρεύματος της οικογένειας. [2 μον.]
* Να εμφανίζει το μήνυμα «ΥΠΕΡΒΟΛΙΚΗ ΚΑΤΑΝΑΛΩΣΗ», αν το συνολικό κόστος είναι μεγαλύτερο από 300 ευρώ. [2 μον.]
* Στη συνέχεια να διαβάζει πόσα παιδιά έχει ο χρήστης και αν έχει 2-3 παιδιά να γίνεται έκπτωση 20euro στο συνολικό κόστος ενώ αν έχει πάνω από 3 παιδιά να γίνεται έκπτωση 40euro. [3 μον.]
* Να εμφανίζεται τo τελικό ποσό που θα πληρώσει η οικογένεια μετά την έκπτωση. [2 μον.]